איתן פוקס

איתן פוקס (נולד ב-21 באוגוסט 1964) הוא במאי קולנוע, תסריטאי ומפיק ישראלי. פוקס נולד בניו יורק ב-1964. הוא בנם של שלמה (סימור) פוקס, פרופסור לחינוך ושרה קמינקר, מתכננת ערים וחברת מועצת עיריית ירושלים, אחיו הם עו"ד דוד פוקס והפרופסור לבלשנות דני פוקס. בן דודו הוא האלוף יהודה פוקס. עלה עם משפחתו לישראל בגיל שנתיים וגדל בירושלים. בנעוריו למד בבית הספר רנה קסין בעיר ולאחר מכן למד בחוג לקולנוע וטלוויזיה באוניברסיטת תל אביב. ביוני 2015 במלאת 40 שנה לאגודת הלהט"ב זכה פוקס להיכלל בין 40 המשפיעים בתולדות קהילת הלהט"ב. פוקס חי מאז 1988 עם בן זוגו ושותפו ליצירה, גל אוחובסקי. סרטו הראשון של פוקס הוא "אפטר" (1990), סרט קצר שביים כפרויקט גמר באוניברסיטת תל אביב. סיפור העלילה עוסק במתח מיני בין חייל למפקדו, וכבר בסרט זה ניכרים המאפיינים של יצירותיו הבאות: פירוק מיתוס הגבר-מאצ'ו-הלוחם הישראלי, עיסוק בגיבורים הומוסקסואלים ויציאה מהארון, שימוש במוזיקה, בעיקר עברית, כאלמנט בעל תפקיד חשוב בסרט. בהמשך ביים את הסרטים "שירת הסירנה" (1994) ו"בעל בעל לב" (1997) ואת סדרת הטלוויזיה "פלורנטין" (1997), בהם החל לגבש שיטות עבודה אמריקאיות ולהשתמש בקצב מהיר של צילום ועריכה. סרטיו הבאים, "יוסי וג'אגר" (2002, עם יהודה לוי ואוהד קנולר) ו"ללכת על המים" (2004, עם ליאור אשכנזי) זכו להצלחה גדולה הן בקרב הקהל והן בקרב המבקרים וקיבלו פרסים בפסטיבלי קולנוע בינלאומיים. "ללכת על המים" זכה להצלחה גם בגרמניה ונבחר להיות סרט הפתיחה בפסטיבל ברלין. הסרט היה אף מועמד לפרס סזאר הצרפתי ב-2006. בשני הסרטים הסיפורים המרכזיים עוסקים בהומוסקסואליות - נושא הסרט "יוסי וג'אגר" הוא האהבה בין שני קצינים קרביים בגבול הצפון, ואילו ב"ללכת על המים", שדן ביחסים המורכבים שבין גרמנים לישראלים ובענישת נאצים, ישנה עלילה מקבילה של התפתחות היחסים בין שני גיבורי הסרט, סוכן מוסד ישראלי סטרייט ובחור גרמני הומוסקסואל. בשנת 2006 יצר פוקס את הסרט "הבועה", יחד עם אוחובסקי, המתאר את הווית הבועה התל אביבית לאור המציאות בישראל. השניים גם הקימו חברת הפקות עצמאית. בסרטיו האחרונים שיתף פעולה בתחום הפסקול עם עברי לידר. באוגוסט 2009, בעקבות מקרה הרצח בברנוער, התראיין פוקס לעיתון הארץ, והביע הסתייגות משלושה אומנים מפורסמים, אשר למרות הצלחתם בוחרים להישאר בארון ונמנעו מלהשתתף בעצרת הזיכרון שהתקיימה שבוע לאחר הרצח[דרוש מקור]. פוקס עורר נגדו סערה תקשורתית בעקבות ראיון זה, שהוגדר על ידי רבים כאאוטינג[דרוש מקור]. ביניהם יהודית רביץ שיצאה מהארון ב-23 בדצמבר באותה השנה בדף הראשי של עיתון ידיעות אחרונות ויהודה פוליקר שיצא מהארון ב-2010 בסרט אודותיו ששודר בערוץ 10. באוקטובר 2009 עלתה לשידור בערוץ 3 של חברת הכבלים HOT סדרת הטלוויזיה בבימויו, "תמיד אותו חלום" - דרמה מוזיקלית אשר במרכזה משולש רומנטי בין נער מתבגר שאימו עזבה אותו, חברת ילדות שלו ובן-זוגה החדש. הסדרה משלבת בתוכה את שיריו המוכרים של הזמר צביקה פיק, שאף מופיע בה בתפקיד אורח. בסדרה משתתפים בתפקידים הראשיים: עידו רוזנברג, אלון לוי ודנה פרידר. כמו כן משתתפים מיה דגן, ידידיה ויטל, שמואל וילוז'ני, אנחל בונני, אמנון וולף, יוליה איגליניק, זאב רווח, שרית וינו-אלעד, תחיה דנון. במאי 2012 יצא לאקרנים סרטו "הסיפור של יוסי", סרט ההמשך לסרט יוסי וג'אגר. ב-14 במרץ 2013 יצא לבתי הקולנוע סרטו "בננות". בנובמבר 2014 עלתה לאוויר הסדרה "משפחה טובה" בערוץ הראשון. בדצמבר 2020 פתח סרטו "סאבלט" את פסטיבל ירושלים במהדורתו המקוונת. אפטר (1990), סרט קצר שירת הסירנה (1994) בעל בעל לב (1997), סרט טלוויזיה יוסי וג'אגר (2002), סרט קצר ללכת על המים (2004) הבועה (2006) הסיפור של יוסי (2012) בננות (2013) סאבלט (2020) מדיה וקבצים בנושא איתן פוקס בוויקישיתוף איתן פוקס, במיזם "אישים" לתיעוד היצירה הישראלית איתן פוקס, במסד הנתונים הקולנועיים IMDb (באנגלית) איתן פוקס, באתר "אידיבי", מאגר הידע העברי לקולנוע ישראלי ועולמי איתן פוקס, באתר ספר הקולנוע הישראלי איתן פוקס, באתר AllMovie (באנגלית) איתן פוקס, במסד הנתונים הקולנועיים KinoPoisk (ברוסית) ריאיון עם פוקס, באתר הסרט "ללכת על המים" "הסרטים שלי זה אני", ריאיון עם איתן פוקס במגזין GoGay רונית מזרחי, בגובה העיניים עם איתן פוקס, באתר nrg, ‏31 בדצמבר 2010 נירית אנדרמן, מאחורי הקלעים של סרט ההמשך ל"יוסי וג'אגר", באתר הארץ, 21 באפריל 2011 נועה הרשקוביץ‏, איתן פוקס: "אני יכול להתחבר לקלישאה שהחיים יפים", באתר וואלה, 8 במרץ 2013 גילי איזיקוביץ, "משפחה טובה": איתן פוקס חוזר לפצע הגירושים של הוריו, באתר הארץ, 12 בנובמבר 2014 גלעד אמיליו שנקר, ריאיון עם פוקס, בתוכנית "חי בסרט", הטלוויזיה החינוכית גילי איזיקוביץ, פערי הדורות בקהילה הגאה, החיים ללא ילדים ואמיר אוחנה: איתן פוקס עושה חשבון נפש, באתר הארץ, 3 ביוני 2021 איתן פוקס (1964-), דף שער בספרייה הלאומית על פרופ' פוקס באתר קרן מנדל יהונתן ליס, מתה חברת מועצת העיר י-ם לשעבר שרה קמינקר, באתר הארץ, 15 בינואר 2003 ג'ורג' אבני שיר נחמיאס, ‏היכל הקהילה 2015: 40 המשפיעים בתולדות הקהילה, באתר ‏מאקו‏, 7 ביוני 2015 אחד בגן אחד בגג, חדשות, 6 בספטמבר 1990 גיורא יהלום, ‏הקלט ושמור, באתר גלובס, 24 בנובמבר 2002 ארי שביט, יוסי וג'אגר והמלחמה הבאה, באתר הארץ, 19 בספטמבר 2002 אורי קליין, ללכת על בטוח, באתר הארץ, 17 במרץ 2004 "יוסי וג'אגר" ממשיך להצליח בעולם; מועמד לפרס בארה"ב, באתר הארץ, 8 בדצמבר 2003 "יוסי וג'אגר" ישתתף בפסטיבל ברלין, באתר הארץ, 28 באוגוסט 2002 "יוסי וג'אגר" זכה בפרס השני בפסטיבל קולנוע הומו-לסבי בגרמניה, באתר הארץ, 24 בדצמבר 2003 גואל פינטו, "ללכת על המים" ו"תחיה ותהיה" מועמדים לפרס הסזאר, באתר הארץ, 28 בינואר 2006 פבלו אוטין, ‏לפעמים רגשני, לפעמים מרגש, באתר גלובס, 17 בנובמבר 2004 אורי קליין, הריק שבתוך הבועה, באתר הארץ, 6 ביולי 2006 תמרה שרייבר, ‏גם הבועה בברלין, באתר גלובס, 17 בינואר 2007 גואל פינטו, חברת הפקות עצמאית של איתן פוקס וגל אוחובסקי, באתר הארץ, 10 בפברואר 2005 שלומית לן, ‏"קולנוע זה אמנות נורא כלכלת", באתר גלובס, 10 בפברואר 2005 יצא לרדיו הביצוע של עברי לידר ל"בוא" של ריטה, באתר הארץ, 15 באוגוסט 2002 אורון שמיר, עכבר העיר, הסיפור של יוסי: זה לא אותו דבר, מלבד הגעגוע, באתר הארץ, 17 במאי 2012 אורי קליין, "בננות" של איתן פוקס: ויווה לה דיווה, באתר הארץ, 28 במרץ 2013 הגר בוחבוט, עכבר העיר, משפחה טובה: יש תמורה לאגרה, באתר הארץ, 13 בנובמבר 2014 מערכת ערוץ התרבות, ‏פסטיבל הקולנוע ירושלים 2020 יוצא לדרך, באתר ‏מאקו‏, 11 בנובמבר 2020